**ບົດ​ສອນ**

**ລະບົບ 11+1+4 ສາຍປະຖົມ**

**ວິຊາ: ວັດ ແລະ ປະເມີນຜົນ ປີ 2 ຫ້ອງ ຂ**

**ເວລາ 150 ນາທີ**

**ບົດທີ ​2 : ເຄື່ອງມືວັດຜົນການສຶກສາ ວັນທີ.....................**

|  |  |
| --- | --- |
| **ຂັ້ນ​ຕອນ​ທີ 1 ຜົນ​ໄດ້​ຮັບ​ທີ່​ຕ້ອງ​ການ** | |
| * **ເປົ້າ​ໝາຍ : ໃຫ້ນັກຮຽນສາມາດ:**   **ອະທິບາຍທິດສະດີກ່ຽວກັບການວັດ ແລະ ປະເມີນຜົນ** | |
| * ​**ຄວາມ​ເຂົ້າ​ໃຈ**   + **ນັກ​ຮຽນ​ເຂົ້າ​ໃຈ**   * ບອກລັກສະນະທົ່ວໄປ ປະເພດ ແບບທົດສອບ * ສ້າງເຄື່ອງມືແບບທົດສອບ * ນຳເອົາເຄື່ອງມືແບບທົດສອບໄປໃຊ້ໃຫ້ຖືກຕ້ອງກັບສະຖານະການ * ບອກລັກສະນະທົ່ວໄປ,ຫຼັກການ,ດ້ານດີ ແລະ ດ້ານຈຳກັດ ປະເພດຂອງການສັງເກດ * ສ້າງແບບຟອມການສັງເກດ * ນຳເອົາເຄື່ອງມືການສັງເກດໄປໃຊ້ໃຫ້ຖືກຕ້ອງກັບສະຖານະການ * ບອກລັກສະນະທົ່ວໄປ,ຫຼັກການ,ດ້ານດີ ແລະ ດ້ານຈຳກັດ ປະເພດຂອງການສຳພາດ * ສ້າງແບບສຳພາດ * ນຳເອົາເຄື່ອງມືການສຳພາດໄປໃຊ້ໃຫ້ຖືກຕ້ອງກັບສະຖານະການ * ບອກລັກສະນະທົ່ວໄປ,ຫຼັກການ,ດ້ານດີ ແລະ ດ້ານຈຳກັດປະເພດແບບສອບຖາມ * ສ້າງແບບສອບຖາມ * ນຳເອົາເຄື່ອງມືແບບສອບຖາມໄປໃຊ້ໃຫ້ຖືກຕ້ອງກັບສະຖານະການ * ບອກລັກສະນະທົ່ວໄປປະເພດແບບກວດຕາມລາຍການ * ສ້າງແບບກວດຕາມລາຍການ * ນຳເອົາເຄື່ອງມືແບບກວດຕາມລາຍການໄປໃຊ້ໃຫ້ຖືກຕ້ອງກັບຖານະການ * ບອກລັກສະນະທົ່ວໄປ,ຂັ້ນຕອນໃນການປະຕິບັດຈິງ * ສ້າງເຄື່ອງມືປະເມີນການປະຕິບັດຕົວຈິງ * ນຳເອົາເຄື່ອງມືການປະຕິບັດຕົວຈິງໄປໃຊ້ໃຫ້ຖືກຕ້ອງກັບສະຖານະການ * ບອກລັກສະນະທົ່ວໄປ, ຫຼັກການສ້າງການສຶກສາລາຍກໍລະນີ * ນຳເອົາເຄື່ອງມືການສຶກສາລາຍກໍລະນີໄປໃຊ້ໃຫ້ຖືກຕ້ອງກັບສະຖານະການ * ບອກລັກສະນະທົ່ວໄປການໃຫ້ສ້າງຈິນຕະນາການ * ນຳເອົາເຄື່ອງມືການໃຫ້ສ້າງຈິນຕະນາການໄປໃຊ້ໃຫ້ຖືກຕ້ອງກັບສະຖານະການຕ່າງໆ. * ອະທິບາຍລັກສະນະທີ່ດີຂອງເຄື່ອງມືວັດຜົນ | * ​**ຄຳ​ຖາມຫຼັກ**  1. ຖ້າຢາກຮູ້ພຶດຕິກຳຂອງນັກຮຽນຄູຈະເຮັດແນວໃດ ? 2. ການສັງເກດແມ່ນແນວໃດ? 3. ການສຳພາດແມ່ນແນວໃດ? 4. ແບບສອບຖາມແມ່ນແນວໃດ? 5. ການໃຫ້ປະຕິບັດຈິງແມ່ນແນວໃດ ? 6. ການວັດຜົນດ້ວຍການປະຕິບັດຈິງມີຈຸດປະສົງຫຍັງ? 7. ເພື່ອໃຫ້ເດັກທີ່ມີຈຸດພິເສດເຫຼົ່ານັ້ນມີການປັບຕົວດີຂຶ້ນເຮົາຄວນເຮັດແນວໃດ ? 8. ຜ່ານມາພວກນ້ອງເຄີຍສອບເສັງປະຈຳເດືອນ ປະຈຳພາກຮຽນ ຫຼື ສອບເສັງຈົບວິຊາພວກເຄີຍພົບເຫັນບົດສອບແນວໃດແດ່ ? 9. ຈິນຕະນາການແມ່ນແນວໃດ ? ແລະນໍາໃຊ້ເພື່ອຫຍັງ? |
| * **ຄວາມ​ຮູ້** * ແບບທົດສອບ * ການສັງເກດ * ການສຳພາດ * ແບບສອບຖາມ * ແບບກວດຕາມລາຍການ * ການປະຕິບັດຕົວຈິງ * ການສຶກສາລາຍກໍລະນີ * ການໃຫ້ສ້າງຈິນຕະນາການ * ລັກສະນະຂອງເຄື່ອງມືທີ່ດີ | * **ທັກ​ສະ**   -ປະຍຸກເຄື່ອງມືຕ່າງໆເຂົ້າໃນການປະເມີນນັກຮຽນໃນໂຮງຮຽນໄດ້ |
| ​**ຂັ້ນ​ຕອນ​ທີ 2 ຫຼັກ​ຖານ​ການ​ປະ​ເມີນ** | |
| * ​**ໜ້າ​ວຽກ​ສິດສອນ** * ຄູຕັ້ງຄຳຖາມ ແລ້ວ ນັກສຶກສາຕອບຄຳຖາມແຕ່ລະຂໍ້ໄປ * ຄູອະທິບາຍໃຫ້ນັກສຶກສາຟັງແຕ່ລະຂໍ້ * ສະຫຼຸບບົດຮຽນດ້ວຍແຜນວາດຊ່ວຍຈື່ * ກວດຜົນງານນັກສຶກສາ * ສັງເກດພຶດຕິກຳໃນເວລານັກສຶກສາດຳເນີນຕອບຄຳຖາມ | * **ຫຼັກ​ຖານ​ອື່ນໆ** * ຕອບຄຳຖາມ * ແບບປະເມີນຜົນງານ * ແບບປະເມີນພຶດຕິກຳຂອງນັກສຶກສາ |
|  |  |
| ​**ຂັ້ນ​ຕອນ​ທີ 3 ການ​ແຕ່ງ​ບົດ​ສອນ** | |

ສື່ການສອນ: .................................

1. **ຂັ້ນ​ນຳ ເວລາ 5 ນາທີ**

* ຄູ ແລະ ນັກ​ຮຽນ​ເຄົ​າ​ລົບ​ເຊິ່ງ​ກັນ ແລະ ກັນ
* ຄູ​ກວດ​ກາ​ຈຳ​ນວນ​ພົນ​ເຕັມ……ຄົນ,ຂາດ…..ຄົນ
* ຄູກວດກາຄວາມເປັນລະບຽບຮຽບຮ້ອຍ

ທວນຄືນບົດຮຽນເກົ່າ

ຄູຕັ້ງຄຳຖາມ ແລ້ວໃຫ້ນັກສຶກສາຕອບ ເຊິ່ງມີຄຳຖາມດັ່ງນີ້

* + - 1. ການປະເມີນຜົນແມ່ນຫຍັງ ?
      2. ການວັດຜົນແມ່ນຫຍັງ?
* ຄູເອີ້ນນັກສຶກສາລຸກຕອບຈັກ 2-3 ຄົນ

ຖ້່ານັກສຶກສາຕອບຖືກຄູຍ້ອງຍໍຊົມເຊີຍ

ຖ້ານັກສຶກສາຕອບຜິດຄູແນະນຳຕື່ມ

ຄູ ແລະ ນັກສຶກສາພາກັນສະຫຼຸບຄຳຕອບ

1.ການປະເມີນຜົນແມ່ນການນຳເອົາຜົນຂອງການວັດຜົນມາພິຈາລະນາວິນິດໄສ, ຕັດສິນຄຸນຄ່າໂດຍປຽບທຽບກັບເກນມາດຕະຖານທີ່ກຳນົດໄວ້.

2. ການວັດຜົນແມ່ນຂະບວນການຊອກຫາປະລິມານ ຫຼື ຈຳນວນຂອງສິ່ງຂອງຕ່າງໆໂດຍໃຊ້ເຄື່ອງມືຢ່າງໃດຢ່າງໜຶ່ງ ຜົນຂອງການວັດຜົນມັກຈະອອກມາເປັນຕົວເລກ ສັນຍາລັກ ຫຼື ຂໍ້ມູນ.

* ລ້ຽວເຂົ້າສູ່ບົດຮຽນໃໝ່

ຄູຕັ້ງຄຳຖາມ: ຖ້າເຮົາຢາກຮູ້ສິ່ງໃດສິ່ງໜຶ່ງທີ່ມີຄຸນນະພາບເຮົາຕ້ອງເຮັດແນວໃດ ?

1. ຂັ້ນສອນ:

-ຄູແບ່ງກະດານອອກເປັນສອງສ່ວນ

-ຄູຂຽນຫົວບົດໃສ່ກະດານ

**ບົດ​ທີ 2**

**ເຄື່ອງມືວັດຜົນການສຶກສາ**

**1 ແບບທົດສອບ**

ກິດຈະກຳ 1 ( ເວລາ 10 ນາທີ )

* ຄູຕັ້ງຄຳຖາມວ່າ: 1. ຜ່ານມາພວກນ້ອງເຄີຍສອບເສັງປະຈຳເດືອນ ປະຈຳພາກຮຽນ ຫຼື ສອບເສັງຈົບວິຊາພວກນ້ອງເຄີຍພົບເຫັນບົດທົດສອບແນວໃດແດ່ ?
* ແບບທົດສອບໝາຍເຖິງຫຍັງ ?
* ແບບທົດສອບມີຈັກປະເພດຄືປະເພດໃດແດ່ ?
* ຄູໃຫ້ນັກສຶກສາລຸກຕອບ ຈັກ 4-5 ຄົນ
* ເມື່ອນັກສຶກສາຕອບສຳເລັດແລ້ວ
* ຄູ ແລະ ນັກສຶກສາພາກັນສະຫຼຸບບົດຮຽນ.

ສະຫຼຸບ

ແບບທົດສອບແມ່ນຊຸດຂອງຄໍາຖາມທີ່ສ້າງຂຶ້ນເພື່ອຊັກນໍາໃຫ້ຜູ່ຖືກທົດສອບສະແດງພຶດຕິກໍາ ຫຼື ປະຕິກິລິຍາໂຕ້ຕອບອອກມາ ເພື່ອໃຫ້ຜູ່ເຮັດການທົດສອບສາມາດສັງເກດໄດ້ ແລະ ວັດໄດ້

ແບບທົດສອບມີຫຼາຍປະເພດ

**2.ການສັງເກດ**

**ກິດຈະກຳ 2 ( ເວລາ 10 ນາທີ )**

* ຄູຕັ້ງຄຳຖາມວ່າ: ຖ້າຢາກຮູ້ພຶດຕິກຳຂອງນັກຮຽນ ( ຄວາມສົນໃຈ, ການເຂົ້າຮ່ວມ, ກິດຈະກຳ. ກິລິຍາ ມາລະຍາດ... ) ຄູຈະເຮັດແນວໃດ ?
* ຄູໃຫ້ນັກສຶກສາຕອບ 1-2 ຄົນ
* ຄູໃຫ້ນັກສຶກສາອອກຈາກຫ້ອງໝົດທຸກຄົນ ແລ້ວພາກັນອອກມາສັງເກດຢູ່ນອກຫ້ອງຮຽນ
* ຄູໃຫ້ນັກສຶກເວົ້າໃຫ້ຟັງວ່າພວກນ້ອງສັງເກດເຫັນຫຍັງແດ່?
* ຄູຕັ້ງຄຳຖາມອີກ: ການສັງເກດແມ່ນແນວໃດ?
* ການສັງເກດມີຈັກຮູບແບບ?
* ການສັງເກດໂດຍຜູ່ສັງເກດບໍ່ເຂົ້າຮ່ວມໃນກິດຈະກຳແບ່ງອອກເປັນຈັກຢ່າງ ?
* ຫຼັກການໃນການສັງເກດມີແນວໃດ ?
* ຄູ ແລະ ນັກຮຽນພາກັນສະຫຼຸບບົດຮຽນ

ສະຫຼຸບ

ການສັງເກດຄື ການພິຈາລະນາປະກົດການຕ່າງໆທີ່ເກີດຂຶ້ນ ເພື່ອຄົ້ນຫາຄວາມຈິງບາງຢ່າງໂດຍອາໄສປະສາດສຳພັດຂອງຜູ້ສັງເກດໂດຍກົງ.

**3.ການສຳພາດ**

ກິດຈະກຳ 3 ( ເວລາ 10 ນາທີ )

* ຄູຕັ້ງຄຳຖາມວ່າ: ການສຳພາດແມ່ນແນວໃດ ?
* ຮູບແບບການສຳພາດມີຈັກຮູບແບບ ?
* ຫຼັກການທົ່ວໄປຂອງການສຳພາດເປັນແນວໃດ ?
* ຄູໃຫ້ນັກສຶກສາຕອບຄຳຖາມທີ່ຕັ້ງໄວ້ໃນຫ້ອງຮຽນ
* ຄູເອີ້ນເອົານັກສຶກສາລຸກຕອບ 3-4 ຄົນ
* ຄູ ແລະ ນັກຮຽນພາກັນສະຫຼຸບບົດຮຽນ

**4 ແບບສອບຖາມ**

ກິດຈະກຳ 4 ( ເວລາ 10 ນາທີ )

* ຄູຕັ້ງຄຳຖາມວ່າ: ແບບສອບຖາມແມ່ນແນວໃດ ?
* ການໃຊ້ແບບສອບຖາມມີຈຸດປະສົງຫຍັງ ?
* ຄູເອີ້ນນັກສຶກສາອາສາສະໜັກລຸກຕອບ ເມືອ່ນັກສຶກສາຕອບຖືກຄູ ແລະ ນັກສຶກສາພ້ອມກັນຕົບມືຊົມເຊີຍ ແລະ ຍ້ອງຍໍ
* ຄູ ແລະ ນັກສຶກສາພາກັນສະຫຼຸບບົດຮຽນ.

**5 ແບບກວດຕາມລາຍການ**

ກິດຈະກຳ 5 (ເວລາ 20 ນາທີ )

- ຄູໃຫ້ນັກສຶກສາຜູ່ໜຶ່ງສອນທົດລອງວິຊາໃດໜຶ່ງທີ່ຄູມອບໃຫ້ລ່ວງໜ້າໄປແລ້ວ

-ຈັດນັກຮຽນເປັນກຸ່ມ ເພື່ອສ້າງແບບກວດສອບລາຍການສອນ ( ພຶດຕິກຳການສອນ )

-ແຕ່ລະກຸ່ມລາຍງານແບບກວດຕາມລາຍການຂອງກຸ່ມຕົນໃຫ້ນັກຮຽນທົ່ວຫ້ອງ ໄດ້ສັງເກດ ແລະ ສະແດງຄວາມຄິດເຫັນ.

-ຄູ ແລະ ນັກສຶກສາພ້ອມກັນສະຫຼຸບ

ແບບກວດຕາມລາຍການເປັນເຄື່ອງມືເກັບກໍາຂໍ້ມູນຊະນິດໝຶ່ງທີ່ປະກອບດ້ວຍຂໍ້ລາຍການຕ່າງໆ ແລ້ວໃຫ້ຜູ່ເລືອກຕອບໃນລັກສະນະໃດໜຶ່ງເຊັ່ນ ມີ-ບໍມີ, ມັກ-ບໍ່ມັກ, ແມ່ນ-ບໍ່ແມ່ນ

**6. ການໃຫ້ປະຕິບັດຕົວຈິງ**

ກິດຈະກຳ 6 ( ເວລາ 20 ນາທີ )

* ຄູຕັ້ງຄຳຖາມວ່າ: ການໃຫ້ປະຕິບັດຕົວຈິງແມ່ນແນວໃດ ?
* ການວັດຜົນໃຫ້ປະຕິບັດຕົວຈິງມີຈຸດປະສົງຫຍັງ ?
* ຄູເອີ້ນນັກສຶກສາອາສາສະໜັກລຸກຕອບ ເມືອ່ນັກສຶກສາຕອບຖືກຄູ ແລະ ນັກສຶກສາພ້ອມກັນຕົບມືຊົມເຊີຍ ແລະ ຍ້ອງຍໍ
* ຄູ ແລະ ນັກສຶກສາພາກັນສະຫຼຸບບົດຮຽນ.

**7. ການສຶກສາເປັນແຕ່ລະກໍລະນີ**

ກິດຈະກຳ 7 ( ເວລາ 10 ນາທີ )

* ຄູຕັ້ງຄຳຖາມວ່າ: ໃນເວລາພວກນ້ອງລົງປະສົບການໄດ້ພົບເຫັນນັກຮຽນມີພຶດຕິກຳແນວໃດ ?
* ເພື່ອໃຫ້ເດັກທີ່ມີຈຸດພິເສດເຫຼົ່ານັ້ນມີການປັບຕົວດີຂຶ້ນເຮົາຄວນເຮັດແນວໃດ ?
* ວິທີເກັບກຳຂໍ້ມູນຂອງເດັກເຫຼົ່ານັ້ນເຮັດແນວໃດ ?
* ຄູເອີ້ນນັກສຶກສາອາສາສະໜັກລຸກຕອບ ເມືອ່ນັກສຶກສາຕອບຖືກຄູ ແລະ ນັກສຶກສາພ້ອມກັນຕົບມືຊົມເຊີຍ ແລະ ຍ້ອງຍໍ.
* ຄູ ແລະ ນັກສຶກສາພາກັນສະຫຼຸບບົດຮຽນ.

**8. ການໃຫ້ສ້າງຈິນຕະນາການ**

ກິດຈະກຳ 10 ( ເວລາ 10 ນາທີ )

* ຄູຕັ້ງຄຳຖາມທີ່ວ່າ: ການໃຫ້ສ້າງຈິນຕະນາການແມ່ນແນວໃດ ?
* ຄູເອີ້ນນັກສຶກສາອາສາສະໜັກລຸກຕອບ ເມືອ່ນັກສຶກສາຕອບຖືກຄູ ແລະ ນັກສຶກສາພ້ອມກັນຕົບມືຊົມເຊີຍ ແລະ ຍ້ອງຍໍ.
* ຄູ ແລະ ນັກສຶກສາພາກັນສະຫຼຸບບົດຮຽນ

**2 ລັກສະນະຂອງເຄື່ອງມືທີ່ດີ**

ກິດຈະກຳ 2 ( 20 ນາທີ )

ຄູຕັ້ງຄຳຖາມໃຫ້ນັກສືກສາໝົດຫ້ອງຕອບ: ເຄື່ອງມືວັດຜົນທີ່ດີຄວນມີລັກສະນະແນວໃດແດ່? ຈົ່ງອະທິບາຍແຕ່ລັກສະນະ

ຄູ ແລະ ນັກສຶກສາພາກັນສະຫຼຸບບົດຮຽນ

1. **ສະຫຼຸບ (ເວລາ 10 ນາທີ )**

**ຄູສະຫຼຸບົດຮຽນດ້ວຍແຜນວາດຊ່ວຍຈື່**

ແບບທົດສອບ

ແບບສັງເກດ

ແບບສອບຖາມ

ແບບກວດຕາມລາຍການ

ການປະຕິບັດຈິງ

ການສຶກສາລາຍກໍລະນີ

ການໃຫ້ສ້າງຈິນຕະນາການ

ລັກສະນະທີ່ດີຂອງເຄື່ອງມືວັດຜົນ

1. **ວັດຜົນ (ເວລາ 10 ນາທີ )**

ຄູຕັ້ງຄຳຖາມໃຫ້ນັກຮຽນຕອບ

1. ເຄື່ອງມືວັດຜົນການສຶກສາມີຈັກປະເພດ ?

ຄູເອີ້ນນັກສຶກສາລຸກຕອບ

ຄູຍ້ອງຍໍຊົມເຊີຍຖ້ານັກສຶກສາຕອບຖືກຕ້ອງ ແລະ ຕົບມືຊົມເຊີຍ

ຄູແນະນໍາສໍາລັບນັກສຶກສາຕອບຜິດ

ຄູສະຫຼຸບຄໍາຕອບທີ່ຖືກຕ້ອງໃຫ້ນັກສຶກສາຟັງ

1. ຕັກເຕືອນ ແລະ ມອບວຽກບ້ານ ( ເວລາ 5 ນາທີ )

ຄູສຶກສາແນວຄິດນັກສຶກສາໂດຍແນະນຳນັກສຶກສາໝົດທຸກຄົນໃນເວລາໄປມາໃຫ້ລະວັງໃນການຂັບລົດ ຕ້ອງມີສະຕິໃນການຂັບລົດຢ້ານເກີດອຸປະຕິເຫດ.ພວກນັກສຶກສາທີ່ຢູ່ຫໍພັກ ກໍພາກັນລຸກແຕ່ເຊົ້າແດ່ ພ້ອມກັນອະນາໄມເຂດທີ່ຕົນຮັບຜິດຊອບ

ຄູມອບວຽກບ້ານໃຫ້ນັກສຶກສາໄປສ້າງເຄື່ອງມື ສັງເກດ, ສໍາພາດ ແລະ ສອບຖາມ

-ຜົນໄດ້ຮັບພາຍຫຼັງການຮຽນໃນບົດນີ້ເຫັນວ່ານັກສຶກສາສາມາດ:

-ບອກລັກສະນະທົ່ວໄປ ປະເພດ ຫຼັກການສ້າງ ດ້ານດີ ແລະ ດ້ານຈຳກັດຂອງການໃຊ້ເຄື່ອງມີແຕ່ລະປະເພດໄດ້ຢ່າງຖືກຕ້ອງ.

-ສ້າງເຄື່ອງມືວັດຜົນການສຶກສາຕາມແຕ່ລະປະເພດໄດ້.

-ນຳເອົາເຄື່ອງມືໄປໃຊ້ໃຫ້ຖືກຕ້ອງກັບສະຖານະການຕ່າງໆ.

**ວັນທີ.............. ວັນທີ..................................**

**ຫ້ອງການຄູອະນຸບານ-ປະຖົມ ຄຸປະຈໍາວິຊາ**

ແຜນການສ້າງແບບທົດສອບ

ຊື່ແລະນາມສະກຸນຄູປະຈຳວິຊາ: ຜູ້ຊ່ວຍອາຈານຈັນທະວີໄຊ ແຫວນພະຈັນວິຊາສອນ ວັດ ແລະ ປະເມີນຜົນ ລະບົບ 11+1+4 ສາຍປະຖົມ ປີທີ 2

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ເນື້ອໃນ / ຫົວຂໍ້ | ຈຸດປະສົງຂອງເນື້ອໃນ | ລະດັບພຶດຕິກຳ | | | | | | ລວມ |
| ຄວາມຮູ້  ຄວາມຈຳ | ຄວາມເຂົ້າໃຈ | ການນຳໄປໃຊ້ | ການວິເຄາະ | ການປະເມີນ | ການປະດິດສ້າງ |
| ບົດທີ 2  ເຄື່ອງມືທີ່ນິຍົມໃຊ້ໃນການວັດຜົນການສຶກສາ   1. ແບບທົດສອບ 2. ແບບສັງເກດ 3. ການສຳພາດ 4. ແບບສອບຖາມ 5. ແບບກວດຕາມລາຍການ 6. ການໃຫ້ປະຕິບັດຕົວຈິງ 7. ການສຶກສາລາຍກໍລະນີ   8.ການໃຫ້ສ້າງຈິນຕະນາການ  2.ລັກສະນະຂອງເຄື່ອໃມືທີ່ດີ | ໃຫ້ນັກຮຽນສາມາດ:  ບອກລັກສະນະທົ່ວໄປ, ປະເພດບົດທົດສອບ  ສ້າງເຄື່ອງມືແບບທົດສອບ  ບອກລັກສະນະທົ່ວໄປ,ຫຼັກການ,ດ້ານດີ ແລະ ດ້ານຈຳກັດ,ປະເພດຂອງ  ການສັງເກດ  ສ້າງແບບຟອມການສັງເກດ  ນຳເອົາເຄື່ອງມືການສັງເກດໄປໃຊ້ໃຫ້ຖືກຕ້ອງກັບສະຖານະການ  ບອກລັກສະນະທົ່ວໄປ,ຫູັກການ,ດ້ານດີ ແລະ ດ້ານຈຳກັດ ປະເພດຂອງການສຳພາດ  ສ້າງແບບສຳພາດ  ນຳເອົາເຄື່ອງມືການສໍາພາດໄປໃຊ້ໃຫ້ຖືກຕ້ອງກັບສະຖານະການ  ບອກລັກສະນະທົ່ວໄປ,ຫຼັກການ,ດ້ານດີ ແລະ ດ້ານຈຳກັດປະເພດແບບສອບຖາມ  ສ້າງແບບສອບຖາມ  ນຳເອົາເຄື່ອງມືແບບສອບຖາມໄປໃຊ້ໃຫ້ຖືກຕ້ອງກັບສະຖານະການ  ບອກລັກສະນະທົ່ວໄປປະເພດແບບກວດຕາມລາຍການ  ສ້າງແບບກວດຕາມລາຍການ  ບອກລັກສະນະທົ່ວໄປ,ຂັ້ນຕອນໃນການປະຕິບັດຈິງ  ສ້າງເຄື່ອງມືປະເມີນການປະຕິບັດຕົວຈິງ  ນຳເອົາເຄື່ອງມືການປະຕິບັດຈິງໄປໃຊ້ໃຫ້ຖືກຕ້ອງກັບສະຖານະການ  ບອກລັກສະນະທົ່ວໄປ.ຫຼັກການສ້າງການສຶກສາລາຍກໍລະນີ  ນຳເອົາເຄື່ອງມືການສຶກສາລາຍກໍລະນີໄປໃຊ້ໃຫ້ຖືກຕ້ອງກັບສະຖານະການ  ບອກລັກສະນະທົ່ວໄປການໃຫ້ສ້າງຈິນຕະນາການ  ນຳເອົາເຄື່ອງມືການໃຫ້ສ້າງຈິນຕະນາການໄປໃຊ້ໃຫ້ຖືກຕ້ອງກັບສະຖານະການຕ່າງໆ  ອະທິບາຍລັກສະນະທີ່ດີຂອງເຄື່ອງມືວັດຜົນ | 2  4        4    3    2  3    2  2 | 2 | 2  2  2  2  2  2  2    2  2    2 |  |  | 2 | 2  2  4  2  2  4  2  2  3  2  2    2  2      3  2    2    2  2  2  2    2 |

ບົດທົດສອບ

ຄຳຊີ້ແຈງ: ໃຫ້ນັກສຶກສາອ່ານຄຳຖາມ ແລະ ຄຳຕອບ ແລ້ວໝາຍວົງມົນເອົາຄຳຕອບທີ່ເຫັນວ່າຖືກຕ້ອງທີ່ສຸດພຽງຂໍ້ດຽວ

1.ແບບທົດສອບມີຄວາມໝາຍກົງກັບຂໍ້ໃດ ?

( ຄວາມຮູ້-ຄວາມຈື່ຈຳ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽວກັບກົດເກນ ແລະ ຄວາມຈິງ )

ກ. ຊຸດຂອງຂໍ້ຄຳຖາມທີ່ສ້າງຂຶ້ນເພື່ອຊັກນຳໃຫ້ຜູ້ຖືກທົດສອບສະແດງພຶດຕິກຳ

ຂ. ຊຸດຂອງຂໍ້ຄໍາຖາມທີ່ສ້າງຂຶ້ນເພື່ອໃຫ້ນັກຮຽນສະແດງຄວາມສາມາດຕອບຢ່າງເສລີໂດຍການຂຽນ

ຄ. ຊຸດຂອງຂໍ້ຄໍາຖາມທີ່ສ້າງຂຶ້ນເພື່ອກະຕຸ້ນໃຫ້ນັກຮຽນສະແດງພຶຕິກໍາໂຕ້ຕອບອອກມາ

ງ. ຊຸດຂອງຂໍ້ຄໍາຖາມທີ່ສ້າງຂຶ້ນເພື່ອໃຫ້ນັກຮຽນສະແດງຄວາມຄິດອອກຢ່າງເສລີ

2. ການວັດດ້ານທັກສະປະຕິບັດແບບທົດສອບຊື່ວ່າແນວໃດ ?

( ຄວາມຮູ້-ຄວາມຈື່ຈຳ-ຄວາມຮູ້ກ່ຽວກັບວິທີການປະຕິບັດ-ຄວາມຮູ້ກ່ຽວກັບລໍາດັບຂັ້ນ ແລະ ທ່າອ່ຽງ )

ກ. ແບບທົດສອບຍ່ອຍ

ຂ. ແບບທົດສອບສັງລວມ

ຄ. ແບບທົດສອບວັດຜົນສໍາເລັດ

ງ. ແບບທົດສອບພາກປະຕິບັດ

3.ນັກສຶກສາ ສາມາດສ້າງແບບທົດສອບໄດ້ຈັກປະເພດ? ( ການປະດິດສ້າງ )

ກ. ໄດ້ 1 ປະເພດ ຂ. ໄດ້ 2 ປະເພດ ຄ. ໄດ້ 3 ປະເພດ ງ. ໄດ້ຫຼາຍປະເພດ

4. ຈະເກິດຫຍັງຂຶ້ນ, ຖ້າມີແບບສອບປາກເປົ່າ ? ( ການປະດິດສ້າງ )

ກ. ສອບເສັງສໍາພາດ

ຂ. ສອບເສັງດ້ວຍການຂຽນ

ຄ. ສອບເສັງດ້ວຍການໝາຍເອົາ

ງ. ສອບເສັງດ້ວຍການຕື່ມຄໍາ

5. ການສັງເກດມີຄວາມໝາຍກົງງກັບຂໍ້ໃດ ?

(ຄວາມຮູ້-ຄວາມຈື່ຈຳ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽວກັບກົດເກນ ແລະ ຄວາມຈິງ )

ກ. ການພິຈາລະນາປະກົດການຕ່າງໆທີ່ເກີດຂຶ້ນເພື່ອຄົ້ນຫາຄວາມຈິງບາງຢ່າງໂດຍອາໄສປະສາດສໍາພັດຂອງຜູ່

ສັງເກດໂດຍກົງ

ຂ. ການພິຈາລະນາປະກົດການຕ່າງໆເພື່ອຄົ້ນຫາຄວາມຈິງບາງຢ່າງໂດຍອາໄສປະສາດສໍາພັດຂອງຜູ້ສັງເກດໂດຍກົງ

ຄ. ການພິຈາລະນາປະກົດການຕ່າງໆທີ່ເກີດຂຶ້ນໂດຍອາໄສປະສາດສໍາພັດຂອງຜູ່ສັງເກດໂດຍກົງ

ງ. ການພິຈາລະນາປະກົດການຕ່າງໆໂດຍອາໄສປະສາດສໍາພັດຂອງຜູ່ຖືກສັງເກດໂດຍກົງ

6. ການສັງເກດຄວນສັງເກດແນວໃດຈຶ່ງຖືກຕ້ອງ ?

( ຄວາມຮູ້-ຄວາມຈື່ຈຳ-ຄວາມຮູ້ໃນວິທີການປະຕິບັດ-ຄວາມຮູ້ກ່ຽວກັບລະບຽບແບບແຜນ )

ກ. ການສັງເກດໂດຍຜູ່ສັງເກດມີຮ່າງປະເມີນ

ຂ. ການສັງເກດໂດຍຜູ່ສັງເກດບັນທຶກເລື້ອຍໆ

ຄ. ການສັງເກດໂດຍຜູ່ສັງເກດມີແຕ່ແນມເບິ່ງຊື່ໆ

ງ. ການສັງເກດໂດຍຜູ່ສັງເກດເຂົ້າຮ່ວມໃນກິດຈະກໍາ

7. ການສັງເກດໂດຍຜູ່ສັງເກດບໍ່ໄດ້ເຂົ້າຮ່ວມໃນກິດຈະກໍາຄວນນໍາໃຊ້ຮູບແບບການສັງເກດແນວໃດຈຶ່ງຈະຖືກຕ້ອງ ?

(ຄວາມຮູ້-ຄວາມຈື່ຈຳ-ຄວາມຮູ້ໃນວິທີການປະຕິບັດ-ຄວາມຮູ້ກ່ຽວກັບລະບຽບແບບແຜນ )

ກ. ການສັງເກດໄປເລື້ອຍໆ

ຂ. ການສັງເກດເຂົ້າຮ່ວມກິດຈະກໍານໍາ

ຄ. ການສັງເກດທີ່ມີຮູບແບບແນ່ນອນ

ງ. ການສັງເກດໜຶ່ງຊົ່ວໂມງກໍແລ້ວ

8. ເມື່ອກ່າວເຖິງການສັງເກດທີ່ບໍ່ມີຮູບແບບແນ່ນອນຄວນໃຊ້ການສັງເກດແບບນີ້ເລື່ອງໃດ ?

(ຄວາມຮູ້-ຄວາມຈຳ-ຄວາມຮູ້ໃນວິທີການປະຕິບັດ-ຄວາມຮູ້ກ່ຽວກັບສະບຽບແບບແຜນ )

ກ. ການສັງເກດເລື່ອງເກົ່າ

ຂ. ການສັງເກດເລື່ອງໃໝ່

ຄ. ການສັງເກດນັກຮຽນຜິດປົກກະຕິ

ງ. ການສັງເກດນັກຮຽນມີຈຸດພິເສດ

9 ເບິ່ງຄວາມປະພຶດຂອງນັກຮຽນຄວນໃຊ້ເຄື່ອງມືຫຍັງ ? ( ການນໍາໄປໃຊ້ )

ກ. ການສຶກສາລາຍກໍລະນີ

ຂ. ການສໍາພາດ

ຄ. ການສັງເກດ

ງ. ແບບສັງຄົມມິຕິ

10. ການກະທໍາໃນຂໍ້ໃດກ່ຽວຂ້ອງກັບການສັງເກດ ? ( ການນໍາໄປໃຊ້ )

ກ. ຄວາມປະພຶດຂອງນັກຮຽນ

ຂ. ນັກຮຽນເປັນຄົນຮຽນເກັ່ງ

ຄ. ນັກຮຽນເປັນຄົນຮຽນອ່ອນ

ງ. ນັກຮຽນ ເປັນຄົນປານກາງ

11. ຂໍ້ໃດເປັນການສັງເກດໂດຍຜູ່ສັງເກດເຂົ້າຮ່ວມໃນກິດຈະກໍາ ? ( ການນໍາໄປໃຊ້ )

ກ. ຜູ່ສັງເກດຢູ່ນອກວົງຂອງຜູ່ຖືກສັງເກດຄື ສັງເກດໃນຖານະທີ່ເປັນບຸກຄົນພາຍນອກ

ຂ. ຜູ່ສັງເກດໃນການສັງເກດດ້ວຍຄວາມລະມັດລະວັງ ແລະ ພິຈາລະນາໃຫ້ຖີ່ຖ້ວນ

ຄ. ຜູ່ສັງເກດເຂົ້າຮ່ວມໃນກິດຈະກໍານັ້ນໂດຍກົງກັບຜູ່ຖືກສັງເກດອາດຮ່ວມກິດຈະກໍາຮ່ວມກັນ

ງ. ຜູ່ຖືກສັງເກດຕ້ອງຮູ້ວ່າເຮົາກໍາລັງ

12. ເຫດໃດການສັງເກດທີ່ບໍ່ມີຮູບແບບແນ່ນອນຈິ່ງຕ້ອງມີ ? ( ການນໍາໄປໃຊ້ )

ກ. ຜູ່ສັງເກດໄດ້ກໍານົດເລື່ອງທີ່ຈະສັງເກດສະເພາະໄວ້ແລ້ວໂດຍຄາດວ່າພຶດຕິກໍາທີ່ຈະສັງເກດນັ້ນຈະເກີດຂຶ້ນໃນ

ຊ່ວງເວລາທີ່ຈະສັງເກດ

ຂ. ຜູ່ສັງເກດບໍ່ໄດ້ເຈາະຈົງສະເພາະສິ່ງທີ່ຈະສັງເກດພຽງຢ່າງດຽວຕ້ອງສັງເກດເບິ່ງເລື່ອງຕ່າງໆທີ່ກ່ຽວຂ້ອງອີກຕື່ມ

ຄ. ຜູ່ສັງເກດຕ້ອງມີຈຸດປະສົງຂອງການສັງເກດທີ່ແນ່ນອນວ່າຈະສັງເກດພຶດຕິກໍາໃດ

ງ. ຜູ່ສັງເກດຄວນສັງເກດໃຫ້ຕໍ່ເນື່ອງກັນຕ້ອງສັງເກດຫຼາຍໆຄັ້ງ ແລະ ຫຼາຍໆສະຖານະການ

13. ການສໍາພາດມີຄວາມໝາຍກົງກັບຂໍ້ໃດ ?

(ຄວາມຮູ້-ຄວາມຈຳ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽວກັບກົດເກນ ແລະ ຄວາມຈິງ )

ກ. ສົນທະນາກັນຢ່າງມີຈຸດໝາຍລະຫວ່າງຜູ່ສໍາພາດ ແລະ ຜູ່ຖືກສໍາພາດວັດຖຸປະສົງຜູ່ສໍາພາດກໍານົດໄວ້

ຂ. ສົນທະນາກັນລ່ວງໜ້າການສຳພາດນີ້ໃຊ້ໄດ້ຜົນດີໃນການເກັບກຳຂໍ້ມູນກ່ຽວກັບຄວາມຮູ້ສຶກ,ຄວາມສົນໃຈ,ຄວາມ

ຄິດເຫັນ ຫຼື ທັດສະນະຄະຕິ

ຄ. ສົນທະນາກັນໜ້າຕໍ່ໜ້າຢ່າງມີຈຸດປະສົງທີ່ກໍານົດໄວ້ລ່ວງໜ້າການນໍາໃຊ້ໄດ້ຜົນດີໃນການເກັບກໍາຂໍ້ມູນກ່ຽວກັບ

ຄວາມຮູ້ສຶກ, ຄວາມສົນໃຈ, ຄວາມຄິດເຫັນ ຫຼື ທັດສະນະຄະຕິຕ່າງໆ

ງ. ສົນທະນາກ່ຽວກັບການຈັດກິດຈະກໍາການຮຽນ-ການສອນຂອງຄູປະຈຳວິຊາ

14. ຄໍາວ່າ “ການກະກຽມກ່ອນການສຳພາດ” ມີຄວາມໝາຍກົງກັບຂໍ້ໃດ ?

(ຄວາມຮູ້-ຄວາມຈື່ຈຳ-ຄວາມຮູ້ໃນເນື້ອໃນເລື່ອງ-ຄວາມຮູ້ກ່ຽວກັບຄຳສັບ ແລະ ນິຍາມ )

ກ. ຜູ່ສໍາພາດສ້າງແບບສໍາພາດລະອຽດພ້ອມທັງສຶກສາການສໍາພາດໃຫ້ດີ

ຂ. ຜູ່ສໍາພາດຕ້ອງໄດ້ສໍາພາດໄປຕາມແຕ່ລະຂັ້ນຕອນ

ຄ. ຜູ່ສໍາພາດຕ້ອງໄດ້ສຶກສາບົດສໍາພາດລະອຽດກ່ອນການສໍາພາດ

ງ. ຜູ່ສໍາພາດຕ້ອງເຂົ້າໃຈລະອຽດໃນເລື່ອງທີ່ຈະສໍາພາດເຊັ່ນ: ຈຸດປະສົງ, ຄໍາຖາມ ຄໍາຕອບປະເພດຕ່າງໆທີ່ກໍານົດ

ໄວ້ລ່ວງໜ້າໃນແບບສຳພາດ.

15.“ໄດ້ຂໍ້ມູນຈິງຈາກບຸກຄົນທີ່ຕ້ອງການ” ເປັນເນື້ອໃນດ້ານໃດຂອງການສໍາພາດ ?

(ຄວາມຮູ້-ຄວາມຈື່ຈຳ-ຄວາມຮູ້ໃນວິທີການປະຕິບັດ-ຄວາມຮູ້ກ່ຽວກັບການຈັດປະເພດ )

ກ. ດ້ານດີ ຂ. ດ້ານຈໍາກັດ ຄ. ດ້ານປະລິມານ ງ. ດ້ານເນື້ອໃນ

16. ເວລາດໍາເນີນສໍາພາດສ່ວນໃຫຍ່ມັກມີເນື້ອໃນຊະນິດໃດ ?

(ຄວາມຮູ້-ຄວາມຈໍາ-ຄວາມຮູ້ໃນວິທີການປະຕິບັດ-ຄວາມຮູ້ກ່ຽວກັບລະດັບຂັ້ນ ແລະ ທ່າອ່ຽງ )

ກ. ກ່ອນຈະສໍາພາດຜູ່ສໍາພາດຕ້ອງແນະນໍາຕົວເອງ ແລະ ສະເໜີຈຸດປະສົງຂອງການສໍາພາດ

ຂ. ຄວນບັນທຶກຄໍາຕອບທັນທີຫຼັງຈາກສໍາພາດແລ້ວເພື່ອໃຫ້ໄດ້ຂໍ້ມູນຄົບຖ້ວນ

ຄ. ໃນເມື່ອຜູ່ຖືກສໍາພາດຕອບຄໍາຖາມບໍໍ່ຊັດເຈນ ຫຼື ບໍເພິ່ງພໍໃຈກໍຄວນຖາມຄືນໃໝ່ດ້ວຍວິທີການອັນແນບນຽນກວ່າ

ເກົ່າ.

ງ. ໃນການສໍາພາດຖ້າບໍໍ່ໄດ້ຄໍາຕອບໃນຂໍ້ໃດຄວນບັນທຶກເຫດຜົນໄວ້ພ້ອມ

17. ຖ້າຄູຢາກຮູ້ກ່ຽວກັບຄວາມຮູ້ສຶກ,ຄວາມສົນໃຈ ທັດສະນະຄະຕິຂອງນັກຮຽນ ແລະ ເຮົາຄວນນໍາໃຊ້ເຄື່ອງມືຫຍັງ ?

( ການນໍາໄປໃຊ້ )

ກ. ແບບສອບຖາມ

ຂ. ການໃຫ້ສ້າງຈິນຕະນາການ

ຄ. ການສຶກສາລາຍກໍລະນີ

ງ. ການສໍາພາດ

18.​ຂໍ້ມູນຊະນິດໃດທີ່ໄດ້ຈາກການສໍາພາດ ? ( ການນໍາໄປໃຊ້ )

ກ. ມີ-ບໍ່ມີ, ມັກ-ບໍ່ມັກຂອງນັກຮຽນ

ຂ. ຄວາມຄິດເຫັນ ແລະ ບຸກຄະລິກພາບຂອງນັກຮຽນ

ຄ. ຄວນສົນໃຈ ແລະ ບຸກຄະລິກພາບຂອງນັກຮຽນ

ງ. ຄວາມຄິດເຫັນ ຫຼື ທັດສະນະຄະຕິຂອງນັກຮຽນ

19 ຄໍາວ່າ “ປະເພດຂອງການສໍາພາດ” ໄດ້ແກ່ການສໍາພາດແບບໃດ ? (ການນໍາໄປໃຊ້ )

ກ. ແບບມີໂຄງສ້າງ

ຂ. ການສອບຖາມ

ຄ. ແບບສໍາພາດ

ງ. ແບບກວດຕາມລາຍການ

20. ການກະທໍາໃນຂໍ້ໃດກ່ຽວຂ້ອງກັບໂຄງຮ່າງຂອງແບບສໍາພາດ ? ( ການນໍາໄປໃຊ້ )

ກ. ລາຍລະອຽດຂອງບຸກຄົນ

ຂ. ລາຍລະອຽດຂອງການເຮັດວຽກຂອງບຸກຄົນ

ຄ. ລາຍວະອຽດສ່ວນຕົວຂອງຜູ່ຖືກສໍາພາດເຊັ່ນ: ເພດ, ອາຍຸ ຈໍານວນລູກ ຈໍານວນຄົນໃນຄອບຄົວ ສາດສະໜາ

ອາຊີບ ...

ງ. ລະອຽດຂອງຜູ່ຖືກສໍາພາດ

21. ແບບສອບຖາມມີຄວາມໝາຍກົງກັບຂໍ້ໃດ ?

( ຄວາມຮູ້-ຄວາມຈື່ຈຳ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽວກັບກົດເກນ ແລະ ຄວາມຈິງ )

ກ. ຊຸດຂອງຄໍາຖາມກ່ຽວກັບເລື່ອງໃດເລື່ອງໜຶ່ງເພື່ອໃຊ້ການເກັບກໍາລວບລວມຂໍ້ມູນຈາກກຸ່ມຕົວຢ່າງທີ່ຕ້ອງການສຶກ

ສາ

ຂ. ຊຸດຄໍາຖາມທີ່ປະກອບດ້ວຍຄໍາຖາມທີ່ມີຄໍາຕອບໄວ້ໃຫ້ຜູ່ຖືກເລືອກຕອບ

ຄ. ຊຸດຂອງຄໍາຖາມທີ່ບໍ່ສາມາດກໍານົດຄໍາຕອບໃຫ້ເລືອກແຕ່ເປີດໂອກາດໃຫ້ຜູ່ຖືກຖາມນັ້ນຕອບໂດຍໃຊ້ຄໍາເວົ້າຂອງ

ຕົນເອງ

ງ. ຊຸດຄໍາຖາມທີ່ເຮົາຕ້ອງການສຶກສາ

22. ຄໍາວ່າ “ແບບສອບຖາມແບບປາຍເປີດ”ມີຄວາມໝາຍກົງກັບຂໍ້ໃດ ?

(ຄວາມຮູ້-ຄວາມຈື່ຈໍາ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽວກັບຄໍາສັບ ແລະ ນິຍາມ )

ກ. ແບບສອບຖາມທີ່ມີຂໍ້ມູນລະອຽດຖີ່ຖ້ວນ

ຂ. ແບບສອບຖາມທີ່ປະກອບດ້ວຍຄໍາຖາມທີ່ບໍ່ໄດ້ກໍານົດຄໍາຕອບໃຫ້ເລືອກແຕ່ເປີດໂອກາດໃຫ້ຜູ່ຖືກຖາມນັ້ນຕອບ

ໂດຍໃຊ້ຄໍາເວົ້າຂອງຕົນເອງ.

ຄ. ແບບສອບຖາມທີ່ປະກອບຄໍາຖາມທີ່ມີຄໍາຕອບໄວ້ໃຫ້ຜູ່ອື່ນເລືອກຕອບ

ງ. ແບບສອບຖາມທີ່ມີຂໍ້ມູນໃນການສະແດງຄວາມຄິດເຫັນ,ບຸກຄະລິກພາບ ແລະ ຄວາມສົນໃຈຕ່າງໆ

23. ໃຊ້ໄດ້ສະເພາະບຸກຄົນທີ່ຮູ້ໝັງສືເທົ່ານັ້ນເປັນເນື້ອໃນດ້ານໃດຂອງການສອບຖາມ ?

(ຄວາມຮູ້-ຄວາມຈື່ຈໍາ-ຄວາມຮູ້ໃນວິທີການປະຕິບັດ-ຄວາມຮູ້ກ່ຽວກັບການຈັດປະເພດ )

ກ. ດ້ານດີ ຂ. ດ້ານປະລິມານ ຄ. ດ້ານເນື້ອໃນ ງ. ດ້ານຈໍາກັດ

24. ຄໍາເວົ້າໃດມີລັກສະນະແບບສອບຖາມ ? ( ການນໍາໄປໃຊ້ )

ກ. ຊ່ວຍແດ່

ຂ. ລາກ່ອນ

ຄ. ເປັນຫຍັງເຈົ້າຈິ່ງເລືອກຮຽນໃນວິທະຍາໄລຄູແຫ່ງນີ້

ງ. ຫ້າມຜ່ານ

25. ຄໍາຖາມທີ່ດີຄວນມີລັກສະນະໃດ ? ( ການນໍາໄປໃຊ້ )

ກ. ຄວນໃຊ້ປະໂຫຍກສັ້ນໆ ກະທັດຮັດ ແຕ່ຕ້ອງກົງກັບສິ່ງທີ່ຕ້ອງການວັດຜົນ

ຂ. ຄວນໃຊ້ປະໂຫຍກສັ້ນໆ ກະທັດຮັດແຕ່ບໍ່ກົງກັບສິ່ງທີ່ຕ້ອງການວັດຜົນ

ຄ. ຄວນໃຊ້ປະໂຫຍກຍາວແຕ່ຕ້ອງກົງກັບສິ່ງທີ່ຕ້ອງການວັດຜົນ

ງ. ຄວນໃຊ້ປະໂຫຍກທີ່ເຂົ້າໃຈງ່າຍນັກຮຽນອ່ານເຂົ້າໃຈ

26. ການສຶກສາຄວາມສົນໃຈຂອງນັກຮຽນຄວນໃຊ້ເຄື່ອງມືຊະນິດໃດ ? ( ການນໍາໄປໃຊ້ )

ກ. ການສັງເກດ ຂ. ການສໍາພາດ ຄ. ແບບສອບຖາມ ງ. ແບບກວດຕາມລາຍການ

27 ເຄື່ອງມືຊະນິດໃດໃນການເກັບກໍາຂໍ້ມູນຄວາມຄິດເຫັນບຸກຄະລິກພາບ ? ( ການນໍາໄປໃຊ້ )

ກ. ແບບສັງຄົມມິຕິ ຂ. ການຈັດອັນດັບຄຸນະພາບ ຄ. ແບບກວດຕາມລາຍການ ງ. ແບບສອບຖາມ

28. ຂໍ້ໃດໝາຍເຖິງແບບກວດຕາມລາຍການ ?

(ຄວາມຮູ້-ຄວາມຈໍາ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽວກັບຄໍາສັບ ແລະ ນິຍາມ )

ກ. ເຄື່ອງມືເກັບກໍາຂໍ້ມູນຊະນິດໜຶ່ງທີ່ປະກອບດ້ວຍຂໍ້ລາຍການຕ່າງໆແລ້ວໃຫ້ຜູ່ຕອບເລືອກຕອບໃນລັກສະນະໃດ

ໜຶ່ງເຊັ່ນ: ມີ-ບໍ່ມີ, ມັກ-ບໍ່ມັກ, ແມ່ນ-ບໍ່ແມ່ນເປັນຕົ້ນ.

ຂ. ເຄື່ອງມືເກັບກໍາຂໍ້ມູນຊະນິດໜຶ່ງທີ່ປະກອບມີ ມັກ-ບໍ່ມັກ, ແມ່ນ-ບໍ່ແມ່ນເປັນຕົ້ນ

ຄ. ເຄື່ອງມືເກັບກໍາຂໍ້ມູນຊະນິດໜຶ່ງໂດຍບໍ່ຄໍານືງເຖິງຄຸນະພາບ

ງ. ເຄື່ອງມືເກັບກໍາຂໍ້ມູນຊະນິດໜຶ່ງທີ່ປະກອບດ້ວຍລາຍການຕ່າງໆທີ່ໃຫ້ຜູ່ຕອບເລືອກຕອບ

29. ສິ່ງໃດມີຢູ່ໃນແບບກວດຕາມລາຍການຫຼາຍທີ່ສຸດ ?

(ຄວາມຮູ້-ຄວາມຈື່ຈໍາ-ຄວາມຮູ້ໃນເນື້້ອໃນຂອງບົດເລື່ອງ-ຄວາມຮູ້ກ່ຽວກັບກົດເກນ ແລະ ຄວາມຈິງ )

ກ. ມີ-ສິ່ງຂອງ ຂ. ມັກ-ສອງສິ່ງ ຄ. ແມ່ນ-ຄໍາ ງ. ມັກ-ບໍ່ມັກ

30. ການກະທໍາໃນຂໍ້ໃດທີ່ກ່ຽວຂ້ອງກັບແບບກວດຕາມລາຍການ ? ( ການນໍາໄປໃຊ້ )

ກ. ການຕັດຕົ້ນໄມ້ ຂ. ການປູກຕົ້ນໄມ້ ຄ. ການກິ່ງໄມ້ ງ. ການຕັດຮອນຕົ້ນໄມ້

31. ເຄື່ອງມືຊະນິດໃດໃນການເກັບກໍາຂໍ້ມູນ ຈໍານວນຄັ້ງທີ່ເກີດຂຶ້ນ ພຶດຕິກໍາຂອງຄູສອນ ? ( ການນໍາໄປໃຊ້)

ກ. ການສັງເກດ ຂ. ການສໍາພາດ ຄ. ແບບສອບຖາມ ງ. ແບບກວດຕາມລາຍການ

32.ການປະຕິບັດຈິງໝາຍເຖິງຫຍັງ ?

(ຄວາມຮູ້-ຄວາມຈື່ຈໍາ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽວກັບຄຳສັບ ແລະ ນິຍາມ )

ກ.ພຶດຕິກໍາທີ່ສະແດງອອກໃນການປະຕິບັດ

ຂ. ພຶດຕິກໍາດ້ານທັກສະພິໄສທີ່ມີຢູ່ໃນລາຍວິຊາທີ່ມີພາກປະຕິບັດຕົວຈິງ

ຄ.ພຶດຕິກໍາດ້ານທັກສະພິໄສທີ່ມີຢູ່ໃນລາຍວິຊາທີ່ມີພາກທິດສະດີ

ງ. ພຶດຕິກໍາດ້ານທັກສະພິໄສທີ່ມີຢູ່ໃນພາກປະຕິບັດ

33. ຄໍາໃດແມ່ນຂັ້ນຕອນໃນການວັດຜົນການປະຕິບັດຕົວຈິງ ?

(ຄວາມຮູ້-ຄວາມຈື່ຈໍາ-ຄວາມຮູ້ໃນວິທີການປະຕິບັດ-ຄວາມຮູ້ກ່ຽວກັບການຈັດປະເພດ )

ກ. ຖາມນໍາໝູ່ ຂ. ປະຕິບັດ ຄ. ປະຕິບັດຈິງ ງ. ການຈໍາແນກ

34 ການປະຕິບັດຈິງມີຈັກລະດັບຂັ້ນ ?

( ຄວາມຮູ້-ຄວາມຈື່ຈໍາ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽວກັບກົດເກນ ແລະ ຄວາມຈິງ )

ກ. 4 ລະດັບຂັ້ນ ຂ. 5 ລະດັບຂັ້ນ ຄ. 6 ລະດັບຂັ້ນ ງ. 7 ລະດັບຂັ້ນ

35. ຄໍາເວົ້າໃດທີ່ມີລັກສະນະຂອງການປະຕິບັດຈິງ ? ( ການນໍາໄປໃຊ້ )

ກ. ການຕໍໍໍ່ເນື່ອງເປັນອັນໜຶ່ງອັນດຽວ

ຂ. ການຕໍ່ເນື່ອງບໍ່ເປັນອັນໜຶ່ງອັນດຽວ

ຄ. ການຕໍ່ເນື່ອງອັນໜຶ່ງອັນດຽວ

ງ. ການບໍ່ຕໍ່ເນື່ອງເປັນອັນໜຶ່ງອັນດຽວ

36. ຄໍາວ່າ “ລະດັບຂັ້ນໃນການປະຕິບັດຕົວຈິງ” ໃນການປະຕິບັດຕົວຈິງໄດ້ແກ່ການປະຕິບັດເຊັ່ນໃດ ?

( ການນໍາໄປໃຊ້ )

ກ. ການເຮັດບໍ່ເປັນທໍາມະຊາດ

ຂ. ການເຮັດຢ່າງເປັນທໍາມະຊາດ

ຄ. ການເຮັດບໍ່ຖືກຕ້ອງ

ງ. ການເຮັດບໍ່ຕາມແບບ

37. ເຫດໃດໃນການວັດຜົນພາກປະຕິບັດນັ້ນຄູຕ້ອງເອົາໃຈໃສ່ໃນດ້ານຄວາມໄວ ? ( ການນໍາໄປໃຊ້ )

ກ. ນັກຮຽນຜູ່ທີ່ໄວທີ່ສຸດໃຊ້ເວລາເທົ່າໃດ

ຂ. ນັກຮຽນເຮັດແລ້ວໄວ

ຄ.ນັກຮຽນເຮັດແລ້ວຊ້າ

ງ. ນັກຮຽນເຮັດສໍ່າເວລາຄູໃຫ້

38. ວິຊາພະລະສຶກສາຄວນໃຊ້ເຄື່ອງມືວັດຜົນການສຶກສາຊະນິດໃດ ? ( ການນໍາໄປໃຊ້ )

ກ. ແບບກວດຕາມລາຍການ

ຂ. ການປະຕິບັດຕົວຈິງ

ຄ. ການຈັດອັນດັບຄຸນນະພາບ

ງ. ແບບສັງຄົມມິຕິ

39. ການສຶກສາລາຍກໍລະນີໝາຍເຖິງຫຍັງ ?

(ຄວາມຮູ້-ຄວາມຈື່ຈຳ-ຄວາມຮູ້ໃນເນຶ້ອໃນຂອງບົດເລື່ອງ-ຄວາມຮູ້ກ່ຽວກັບຄໍາສັບ ແລະ ນິຍາມ )

ກ. ນັກຮຽນທີ່ມີບັນຫາເທົ່ານັ້ນເຊັ່ນ: ຂີ້ດື້, ຂາດຮຽນເລື້ອຍໆ ຜົນການຮຽນຕໍ່າຫຼາບ, ນັກຮຽນທີ່ຮຽນເກັ່ງຜິດປົກະຕິ

ບໍ່ສາມາດເຂົ້າກັບໝູ່ຄູ່ໄດ້.

ຂ. ນັກຮຽນທີ່ມີໝູ່ຄູ່ຫຼາຍທີ່ສຸດ, ນັກຮຽນບໍ່ມາຮຽນ, ນັກຮຽນຜິດກັນ

ຄ. ນັກຮຽນທີ່ມີຄວາມດຸໜັ່ນໃນການຮຽນ, ນັກຮຽນອອກແຮງງານ, ນັກຮຽນມັກຮຽນໜັງສື

ງ. ນັກຮຽນມີຈຸດພິສຸດຕ່າງໝູ່ທີ່ສຸດ

40. ຜູ່ທີ່ຈະສຶກສາລາຍກໍລະນີມັກຈະແມ່ນໃຜ ?

(ຄວາມຮູ້-ຄວາມຈໍາ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽວກັບກົດເກນ ແລະ ຄວາມຈິງ )

ກ. ຄູປະຈໍາລາຍວິຊາ ຂ. ຄະນະອໍານວຍການ ຄ. ນັກສຶກສາປະສົບການ ຄ. ຄູປະຈໍາຫ້ອງ

41.ກໍລະນີນັກຮຽນຂີ້ດື້, ຂາດຮຽນເລື້ອຍໆ, ຜົນການຮຽນຕໍ່າຫຼາຍ, ນັກຮຽນທີ່ເກັ່ງຜິດປົກະຕິ ບໍ່ສາມາດເຂົ້າກັບໝູ່ຄູ່ໄດ້

ຄວນໃຊ້ເຄື່ອງມືວັດຜົນການສຶກສາຊະນິດໃດ ? ( ການນໍາໄປໃຊ້ )

ກ. ເຄື່ອງມື 1 ຊະນິດ ຂ. ເຄື່ອງມື 2 ຊະນິດ ຄ. ເຄື່ອງມື 3 ຊະນິດ ງ. ເຄື່ອງມືຫຼາຍຊະນິດ

42. ເຄື່ອງມືຊະນິດໃດມີຄຸນຄ່າໃນການສຶກສາລາຍກໍລະນີ ? ( ການນໍາໄປໃຊ້ )

ກ. ການຈັດອັນດັບຄຸນນະພາບ ຂ. ການໃຫ້ສ້າງຈິນຕະນາການ ຄ. ການປະຕິບັດຈິງ ງ. ແບບສັງຄົມມິຕິ

43. ການໃຫ້ສ້າງຈິນຕະນາການມີຄວາມໝາຍກົງກັບຂໍ້ໃດ ?

(ຄວາມຮູ້-ຄວາມຈື່ຈໍາ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽວກັບກົດເກນ ແລະ ຄວາມເປັນຈິງ )

ກ. ການສຶກສາຄົ້ນຄວ້າກ່ຽວກັບການມີສ່ວນຮ່ວມຂອງນັກຮຽນ

ຂ. ການສຶກສາຄົ້ນຄວ້າກ່ຽວກັບລັກສະນະຂອງບຸກຄະລິກພາບ ຄວາມຮູ້ສຶກນຶກຄິດ, ອາລົມແຮງຈູງໃຈ

ຄ. ການສຶກສາຄົ້ນຄວ້າກ່ຽວກັບລັກສະນະຂອງນັກຮຽນກ່ຽວກັບການຮຽນດີ ຮຽນເກັ່ງ

ງ. ການສຶກສາຄົ້ນຄວ້າກ່ຽວກັບລັກສະນະຂອງນັກຮຽນມີບັນຫາການຮຽນ

44.ການວັດຜົນການໃຫ້ສ້າງຈິນຕະນາການມັກຈະໃຊ້ສະເພາະແຕ່ໃນກຸ່ມຄົນໃດ ?

(ຄວາມຮູ້-ຄວາມຈື່ຈໍາ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽວກັບກົດເກນ ແລະ ຄວາມຈິງ )

ກ. ຄູລາຍວິຊາ ຂ.ຄູປະຈໍາຫ້ອງ ຄ. ນັກວິໄຈການສຶກສາ ງ. ນັກຈິດຕະວິທະຍ

45. ການກະທໍາໃນຂໍ້ໃດກ່ຽວກັບການໃຫ້ສ້າງຈິນຕະນາການ ? ( ການນໍາໄປໃຊ້ )

ກ. ມີສະພາບຈິດທີ່ບໍ່ປົກກະຕິ

ຂ. ມີສະພາບຈິດຊືມເສົ້າ

ຄ. ມີສະພາບຈິດລືມ

ງ. ມີສະພາບຈິດປົກະຕິ

46. ຄໍາວ່າ” ຄວາມທ່ຽງຕົງຕາມເນື້ອໃນ” ໝາຍຄວາມວ່າແນວໃດ ? (ຄວາມເຂົ້າໃຈ-ການແປຄວາມໝາຍ)

ກ. ຂໍ້ສອບແຕ່ລະຂໍ້ສອດຄ່ອງກັບເນື້ອໃນຂອງບົດຮຽນ

ຂ. ຂໍ້ສອບແຕ່ລະຂໍ້ຕ້ອງສອດຄ່ອງກັບເນື້ອໃນຫຼັກສູດ

ຄ. ຂໍ້ສອບແຕ່ລະຂໍ້ຕ້ອງສອດຄ່ອງກັບຫົວຂໍ້ບົດຮຽນ

ງ. ຂໍ້ສອບແຕ່ລະຂໍ້ຕ້ອງສອດຄ່ອງກັບເນື້ອໃນບົດຮຽນ

47 ຖ້າຂໍ້ສອບມີຄວາມທ່ຽງຕົງ, ຄວາມເຊື່ອໜັ້ນ, ອໍານາດຈໍາແນກ... ແລ້ວຂໍ້ໃດສະຫຼຸບຖືກຕ້ອງ ?

( ຄວາມເຂົ້າໃຈ-ການຕີລາຄາຄວາມໝາຍ)

ກ.ລັກສະນະຂອງເຄື່ອງມືທີ່ໃຊ້ໄດ້

ຂ. ລັກສະນະຂອງເຄື່ອງມືທີ່ໃຊ້ບໍ່ໄດ້

ຄ. ລັກສະນະຂອງເຄື່ອງມືທີ່ດີ

ງ. ລັກສະນະຂອງເຄື່ອງມືບໍ່ດີ